ตอนที่ 1

ให้ตายสิ..พับผ่า

.

.

.

6 พฤษภาคม 2014

วันธรรดาสำหรับคนทั่วไป แต่เป็นวันที่สำคัญมากสำหรับใครบางคน

วันสำคัญที่ถ้าใครสักคนลืมเขาคงโกรธไปยันลูกบวช

วันเกิด…

เพราะเป็นวันเกิด ในวันนี้ทุกคนในวงจึงมาร่วมฉลองวันเกิดเขากันอย่างพร้อมเพรียง เค้กชิ้นเบ่อเร่อที่เป่านั้นก็ได้ใครสักคนในวงนี่แหละเป็นคนซื้อมาให้ คยองซูเป็นคนที่ถือเค้กเข้ามา ตามด้วยเมมเบอร์คนอื่นๆ ที่มายืนต่อแถวกันยาวยืดแล้วส่งผ่านเค้กต่อกันมาจนถึงเขา เรียกได้ว่าทุกคนได้จับกล่องเค้กวันเกิดกันถ้วนหน้า และคนสุดท้ายที่เป็นคนส่งเค้กมาให้เขาก็คือ ไอ้โย่งที่ยืนทำหน้าระรื่น

ชานยอลในร่างไอ้เนิร์ดยื่นกล่องเค้กมาให้แบคฮยอนพร้อมกับส่งรอยยิ้มเศรษฐีฟันระดับกลางมาให้ เสียงเพลงวันเกิดที่ร้องโดยสมาชิกในวงดังขึ้นตามลำดับ เขายิ้มรับก่อนที่จะเริ่มอธิษฐานในใจ ขอพรให้ปีนี้เป็นปีที่วิเศษทีสุดอีกปี ขอให้ได้รถเก๋งเจ๋งๆสักคัน ได้สาวสวยๆมาควงแก้เหงาสักคน ได้ความรักจากแฟนๆอีกมาโข และขอให้….

‘ขอให้สมหวังทุกเรื่องนะ’

หือ แบคฮยอนรีบลืมตาขึ้นเมื่อคิดได้ว่าไอ้คำขอสุดท้ายนั้นไม่ได้มาจากตน พอลืมตาสิ่งแรกทีเห็นก็คือปาร์ค ชานยอลที่ยืนยิ้มกว้างอยู่ตรงหน้าราวกับว่าเป็นเจ้าของวันเกิดซะเอง จะบอกว่าเมื่อกี้เขาไม่ได้หูฝาดนะเว้ย และเสียงที่พูดมันก็คุ้นๆ…เหมือนเสียงชานยอล

“เป่าเค้กสิ แบคฮยอนอ่า” เสียงทุ้มเร่งเร้าให้เขารีบเป่าเค้ก แบคฮยอนรีบสะบัดหน้าไล่ความงงออกไปก่อนจะเป่าเค้กนั้นเบาๆ งานปาร์ตี้ขนาดย่อมเกิดขึ้นอีกครั้ง อ่า ความจริงเขาอยากกลับเข้าไปแกะกล่องของขวัญจะแย่แล้วนะ แต่นานๆทีจะมีเวลาอยู่กับสมาชิกแบบพร้อมเพรียงอย่างนี้ เฮ้อ เอาเถอะ อยู่ฉลองก็แล้วกัน

“พี่แบคคค น้องฮุนโพสรูปเค้กวันเกิดพี่แบคลงอินสตาร์แกรมนะ โอเคป้ะ”

“เออๆๆ โพสไปดิ”

“ดีใจซะด้วยนะพี่ เซฮุนคนนี้จะอัพรูปเค้กวันเกิดพี่แบคเป็นรูปแรก โฮะๆๆ”

เขาทำหน้าเพลียๆ ใส่เซฮุนที่ช่วงนี้เห่อไอ้อินตากงอินสตาแกรมอะไรนี่เหลือเกิน เห็นว่าเป็นโปรแกรมสำหรับอัพรูป ได้ข่าวว่าเล่นมานานแล้วไม่ใช่หรอ? ทำไมเพิ่งจะอัพเป็นรูปแรกล่ะ ไม่ใช่ว่าที่ผ่านมาเอาแต่เปลี่ยนชื่อโปรไฟล์ให้ชาวบ้านเขาปวดหัวเล่นนะเฟ้ย

งานเลี้ยงเรียบๆ ที่เต็มไปด้วยเสียงหัวเราะ ทำเอาเขารู้สึกผ่อนคลายนิดๆ เห็นสมาชิกหัวเราะกันได้เขาก็รู้สึกดีนะ ทำงานเหนื่อยกันมามาก ได้พักผ่อนบ้างก็ถือเป็นเรื่องราวดีดี

“ยิ้มอะไร”

“…ห๊ะ”

เขาเหวอนิดๆ เพราะอยู่ดีๆ ก็มีชายฉกรรณ์หูกางหน้าคุ้นมานั่งข้างๆ นั่งข้างๆไม่พอ ยังอุตส่าห์หยิบไอโฟนห้าเอสสีทองวับของตัวเองขึ้นมาเล่นด้วย ที่แปลกใจไม่ใช่อะไรหรอกนะ ปกติเห็นเล่นแต่โทรศัพท์อีกยี่ห้อ วันนี้หยิบไอโฟนมาเล่น อารมณ์ไหนเนี่ย

“ทำไมวันนี้หยิบไอโฟนมาเล่นล่ะ” เคยบอกว่ามันแพง ก็เลยหวงไม่ใช่หรา

ชานยอลแค่ยักไหล่เบาๆ แล้วตอบ “ไม่มีอะไร แค่อยากเล่น”

ปาร์ค ชานยอลโหมดไม่ปกติ …. แบคฮยอนแอบมองอีกฝ่ายแล้วได้แต่คิด โหมดปกติคือร่างสูงที่สติพร้อมจะสิ้นไปทุกครั้งเมื่อได้อยู่ในงานปาร์ตี้ และที่บอกว่าไม่ปกติคือ ร้อยวันพันปีชานยอลเคยเข้ามานั่งกระแซะเขาแบบนี้ซะที่ไหนกัน ปกติต้องเป็นเขาเองด้วยซ้ำที่เข้าไปนั่งกับเจ้าตัว

อุบส์…ไม่มีอะไรหรอก

“แบคฮยอนอ่า ดูนี่”

เขาตกใจที่อยู่ดีๆ ชานยอลก็ยื่นหน้าจอโทรศัพท์มาให้ ที่หน้าจอโชว์หราอยู่คือรูปเค้กที่เขาเพิ่งเป่าไปเมื่อกี้หยกๆ ในรูปแตกต่างจากของเซฮุนที่เอามาโชว์นิดหน่อย แต่ที่เหมือนกันก็คือ…

“นายเล่นอินสตาแกรมด้วยหรอ?”

ที่เขาเห็นคือโปรแกรมเดียวกับที่ไอ้น้องฮุนเอามาอวดเมื่อกี้เด๊ะๆ เขาเพิ่งรู้ว่าชานยอลเองก็เล่น ไปแอบเล่นกันตอนไหนเนี่ย แอบเล่นเมื่อไหร่ แล้วที่สำคัญ…

“เฮ้ นายอัพรูปเค้กของฉันลงไปด้วยหรอ!”

เขายื่นแขนออกไป หวังจะคว้าเอาโทรศัพท์เครื่องสวยนั้นมาดูให้แน่ใจอีกครั้ง แต่ชานยอลไวกว่า แขนยาวๆยืดออกสุดจนแบคฮยอนเอื้อมไม่ถึง ใช่สิ ก็เขาแขนสั้นกว่านี่!

บู้ว…ทำหน้ายุ่งแม่มเลย -3-

“แบคฮยอนอ่า อย่างอนสิ ฉันอัพรูปนายเป็นรูปแรกเลยนะเนี่ย ดูๆๆ อิอิ”

ชานยอลง้อด้วยการหันจอมาให้เขาดูเต็มๆ อีกที แบคฮยอนที่หมดอารมณ์จะเอื้อมมือไปคว้า เลยได้แต่มองรูปนั้นแบบเต็มๆตา อืม…เค้กวันเกิด ใช้แอพแต่งซะด้วย รูปก็ดูปกติทั่วไปนะ อ่า…มีข้อความข้างล่าง

“แฮปปี้ เบิร์ดเดย์ ทู บีเอช”

“เฮ้ย อย่าอ่านนนนนน”

มือถือที่โชว์หราอยู่ถูกเก็บลงทันทีที่เขาอ่าน ชานยอลที่ร้องเสียงดังหน้าแดงแปร๊ดลามไปถึงใบหู แถมหันหน้าหนีเขาไปอีกทางอีกต่างหาก แบคฮยอนหัวเราะก๊าก เมื่อเห็นไอ้เพื่อนตัวดีกำลังเขิน

ใช่แล้ว ปาร์ค ชานยอลกำลังเขินมาก

เพราะช่วงหลังๆ ตารางงานของเอ๊กโซ่เริ่มกลับมาเยอะอีกครั้ง เมมเบอร์แต่ละคนเองก็มีงานเดี่ยวเข้ามามากน้อยต่างกัน โดยเฉพาะแบคฮยอนกับชานยอล ตารางงานเรียกได้ว่าคนละเวลาจนไม่ค่อยได้เจอกันเลยด้วยซ้ำ ยังดีหน่อยที่พอคัมแบ็คทุกคนก็จะกลับมาเจอกัน มาซ้อมด้วยกันอีก เขาก็เลยได้เจอกับชานยอลบ่อยขึ้น และพักหลังๆ ชานยอลก็เข้ามาทำตัวสนิทสนมกับเขามากเป็นพิเศษจนเขาอดแปลกใจไม่ได้

แล้วก็มารู้เอาทีหลังจากคำบอกเล่าของเฉินว่า ปาร์ค ชานยอล กำลังมีเรื่องว้าวุ่นในใจ

และต้องการให้เขาช่วยอะไรบางอย่าง…

บางอย่างที่ว่าแบคฮยอนก็ไม่รู้หรอกว่าเป็นอะไร แต่ดูจากท่าทางแล้ว เจ้าตัวคงจะลำบากใจที่จะพูดอยู่ไม่น้อย อันที่จริงเขาก็อยากถามอยู่นะว่าจะให้เขาช่วยน่ะเรื่องอะไร ถ้าช่วยได้เขาก็ยินดีช่วย แต่พอเห็นท่าทางยึกๆ ยือๆ เล่นตัวไม่ยอมพูดออกมาของชานยอลแล้ว เขาก็เกิดอยากจะแกล้งไอ้สูงนี่ขึ้นมาซะอย่างนั้น เลยลองทำเป็นไม่รู้เรื่องดีกว่า อยากจะรู้ว่าชานยอลจะมาขอร้องให้เขาช่วยด้วยวิธีไหน

“แบคฮยอนอ่า”

วันนี้เสียงทุ้มของชานยอลเรียกเขาเป็นครั้งที่เท่าไหร่แล้วก็ไม่รู้ เรียกจนแบคฮยอนรู้สึกคันยิบๆ ในใจ

“ว่าไง?”

“คือว่า…”

ยังไม่ทันพูดอะไรต่อ มนุษย์โยดาก็หูแดงขึ้นมาอีกครั้ง เขามองว่านั่นเป็นข้อที่น่ารักมากๆของชานยอลเลยนะ ถึงจะพูดมาก ปากกล้าเวลาอยู่หน้ากล้องยังไง ตัวจริงของชานยอลลับหลังกล้องก็เป็นแค่ผู้ชายที่ขี้อายมากๆ คนนึงเท่านั้นล่ะ …ข้อนี้แบคฮยอนรู้ดี

“ฉันอัพรูปเค้กวันเกิดนายลงอินสตาแกรมเป็นรูปแรก”

“อาฮะ…เซฮุนก็อัพรูปเค้กของฉันเป็นรูปแรกนะ”

“แต่ฉันสมัครมาหลายวันแล้วนะ สมัครเพื่อที่จะรออัพรูปในวันนี้เลยด้วย ส่วนเซฮุนน่ะ ไอเด็กนั่นอัพมาเยอะแล้ว แล้วก็ลบทิ้งจนหมด นายถึงได้เป็นรูปแรกต่างหาก”

ชานยอลสวนมายืดยาว แบคฮยอนทำเป็นหัวเราะร่าทั้งที่หัวใจเริ่มทำงานหนักขึ้น อะไรของชานยอลกัน ทำตัวเหมือนเด็กแสบที่ชอบใส่ร้ายเพื่อนคนอื่นเพื่อที่ตัวเองจะได้เป็นที่หนึ่งเลยนะ

“ฉันอัพรูปนายเป็นรูปแรกจริงๆ นะ”

เสียงยืนยันจากคนข้างๆ ทำให้แบคฮยอนต้องพยักหน้าอย่างจำยอม ชานยอลน่ะ นิสัยเด็ก เพราะเป็นน้องชายคนเล็กในบ้านที่มีพี่สาวใจดีและสวยอย่างพี่ปาร์ค ยูราน่ะสิ โดนตามใจจนเคยตัว นอกจากการทำตัวเท่และหัวเราะสิ้นสติหน้ากล้องก็เลยมักจะมีมุมเด็กๆ ที่แสนเอาแต่ใจแบบเสมอ ซึ่งแบคฮยอนมองว่ามันค่อนข้างขัดกับรูปร่างสูงใหญ่ของเจ้าตัวสิ้นดี

แต่มันก็เป็นเสน่ห์ของชานยอล

“ฉันอัพแล้ว นายก็ควรตอบแทนฉันบ้างนะ”

“หือ…นั่นมันเค้กวันเกิดฉันไม่ใช่รึไง”

ชานยอลทำหน้าขัดใจขึ้นมาทันที แบคฮยอนแอบลอบยิ้ม รู้สึกตลก เริ่มจับทางถูกแล้วล่ะว่าชานยอลจะมามุกไหน

“แต่ฉันเอาไอโฟนสุดที่รักมาถ่ายรูปเค้กของนาย แล้วอัพลงเป็นรูปแรกเลยนา”

“ย้ำเป็นรอบที่ร้อยแล้วนะไอ้หูกาง ...ทำไมล่ะ ทวงสิทธิ์ขนาดนี้ ต้องการอะไรงั้นหรอ?”

“ถ้าบอกแล้วนายจะช่วยฉันงั้นสิ!”

ชานยอลรีบท้วงขึ้นมาทันที แบคฮยอนหัวเราะก๊าก ก่อนจะแกล้งตีหน้าขรึมกลบเกลื่อน

“บอกมาก่อนว่าถ้าพูดแล้วนายจะช่วยฉัน”

“ไม่เอาอะ เผื่อทำไม่ได้”

“เฮ้ยยยย ทำได้ดิ แบคฮยอนเก่งที่สุดในโลกแล้ว”

“ไม่ต้องมายอๆ ไอ้หูกางเอ๊ย”

“โถ่ ไอเตี้ยนี่นิ พูดมานะว่าจะช่วย!”

แบคฮยอนเบ้ปากที่ได้ยินคำแสลง หน็อย บังอาจมาว่าเขาเตี้ย เขาจ้องไปยังดวงตากลมโตของอีกคนที่เอาแต่มองมาด้วยความหวัง เขาว่าตาของชานยอลสวยนะ มันกลมโตดูสดใส และที่สำคัญ มันสะท้อนทุกสิ่งทุกอย่างที่เจ้าตัวกำลังคิดออกมา

ซึ่งทุกครั้งที่เขามองดวงตาคู่นี้ …ก็เกิดอาการแปลกๆ ….กับหัวใจ

“แบคฮยอนอ่า บอกมานะว่าจะช่วย”

เสียงทุ้มแบบนี้อีก ….เป็นโทนเสียงที่หาได้ยาก มันต่ำเสียจนบางครั้งก็เหมือนกับเจ้าตัวพึมพำในลำคอ ….แต่เขาชอบนะ

“แบคฮยอน! ถ้าไม่ช่วยฉันจะโกรธนะเว้ย”

ปาร์ค ชานยอลไม่ใช่คนขี้โวยวายหรอก ปกติน่ะ รายนี้อะไรก็ได้ทั้งนั้น จะงอแงโวยวายก็เฉพาะอยู่กับคนสนิท ซึ่งเขาก็ไม่ได้อยากเข้าข้างตัวเองเท่าไหร่…. แต่เขาก็สนิทกับชานยอลจริงๆนั่นล่ะ

“แบคฮยอนนนนนนนนนน”

“เออๆ จะให้ช่วยอะไร ว่ามา”

ชานยอลฉีกยิ้มกว้างเห็นฟันหมดแทบจะทั้งปาก ร่างสูงรีบยื่นใบหน้าเข้ามาข้างๆหูเขา จนสัมผัสได้ถึงลมหายใจที่รดอยู่ระยะใกล้ กลิ่นน้ำหอมที่อยู่บนร่างกายของอีกคนปะทะเข้ากับจมูกของเขาอย่างจัง แบคฮยอนถึงกับหายใจติดขัด เกือบเสียสมาธิไปแล้ว ดีนะที่ดึงตัวเองกลับมาได้ทัน

ชานยอลก็แบบเนี้ย …ชอบโปรยเสน่ห์ทำให้ชาวบ้านชาวช่องเขาใจเต้นไปเรื่อย โดยที่ตัวเองไม่เคยจะรับรู้อะไร

นายจะรู้บ้างไหม ว่ามีใครบางคนที่เขาใจเต้นทุกครั้ง ที่มีนายอยู่ใกล้ๆ

จะรู้บ้างไหม ว่าทำให้ใครบางคนชอบนาย…จนแทบบ้า

“ช่วยฉัน….จีบคยองซูหน่อยสิ”

คงจะไม่รู้สินะ…

To be continue

ตอนที่ 2